**Anexa nr. 5**

**la Instrucţiunea privind modul**

**de înregistrare a obligațiunilor emise de autoritățile administrației publice locale**

**Cerințe privind întocmirea Rezumatului la prospectul ofertei publice**

**1.**  Rezumatele sunt structurate în cinci secțiuni (A-E), conform detalierii de mai jos.

**2.**  Ordinea secțiunilor A- E este obligatorie. În fiecare dintre secțiuni elementele vor fi prezentate în ordinea în care apar în tabele.

**3.**  În cazul în care un element nu se aplică unui prospect, acest element trebuie să apară în rezumat însoțit de mențiunea **„nu se aplică”.**

**4.**  În măsura în care este necesar pentru un element, descrierile trebuie să fie scurte.

**5.** Rezumatele nu trebuie să conțină trimiteri la anumite părți ale prospectului.

**6.**  În cazul în care un emitent nu este obligat să prezinte un prospect, dar dorește să prezinte o secțiune de prezentare generală privind obligațiunile oferite, acesta trebuie să se asigure că secțiunea nu este denumită rezumat decât dacă respectă toate cerințele de intocmire a rezumatului.

**Secțiunea A –  Introducere și avertismente**

|  |  |
| --- | --- |
| **Element** | **Cerință de publicitate** |
| A.1 | Avertisment către cititor semnalându-i că:   * [acest] rezumat trebuie să fie citit ca introducere la prospect; * orice decizie de investiție în obligațiunile respective trebuie să se bazeze pe o examinare exhaustivă a prospectului de către investitor; * în cazul în care se intentează o acțiune în instanța de judecată privind informația cuprinsă în prospect, se poate ca investitorul reclamant să suporte cheltuielile de traducere a prospectului înaintea începerii procedurii judiciare; și * o răspundere civilă revine doar persoanelor care au depus rezumatul, iar, după caz, și traducerea acestuia, doar dacă acesta este înșelător, inexact sau contradictoriu în raport cu celelalte părți ale prospectului, sau dacă el nu furnizează, în raport cu celelalte părți ale prospectului, informațiile esențiale pentru a ajuta investitorii să decidă dacă investesc în astfel de obligațiuni. |
| A.2 | Consimțământul emitentului sau al persoanei împuternicite cu elaborarea prospectului în ceea ce privește utilizarea prospectului pentru revânzarea ulterioară sau plasamentul final al obligațiunilor de către intermediarii financiari.  Indicarea perioadei de ofertă în care poate fi efectuată o revânzare ulterioară sau un plasament final al obligațiunilor prin intermediarii financiari și în care este valabil consimțământul pentru utilizarea prospectului.  Orice alte condiții clare și obiective asociate contractului, care sunt relevante pentru utilizarea prospectului.  O mențiune scrisă cu caractere îngroșate prin care investitorii sunt informați că:  **”informațiile privind condițiile ofertei făcute de un intermediar financiar vor fi furnizate în momentul în care va fi făcută oferta de către intermediarul financiar.”** |

**Secțiunea B  - Emitent și eventualii garanți**

|  |  |
| --- | --- |
| **Element** | **Cerință de publicitate** |
| B.1 | O descriere a emitentului, care să includă:  - Denumirea legală a emitentului și o descriere a poziției sale în cadrul administrației naționale, legislația în temeiul căreia își desfășoară activitatea emitentul;  - Adresa și forma juridică a emitentului;  - Evenimentele recente relevante pentru evaluarea solvabilității emitentului și, dacă e cazul, o descriere a oricăror tendințe cunoscute, care pot influența emitentul;  - O descriere a economiei emitentului, inclusiv structura acesteia, cu detalii despre principalele sale sectoare. |
| B.2 | - O descriere a finanțelor publice sau evenimentelor importante din finanțele publice și informații comerciale din ultimele două exerciții fiscale anterioare datei prospectului.  -O descriere a oricăror modificări semnificative ale acestor informații de la încheierea ultimului exercițiu fiscal sau o declarație prin care se confirmă că perspectivele emitentului nu au suferit o deteriorare semnificativă de la data ultimei sale situații financiare auditate și publicate. |
| B.3 | O descriere a naturii tuturor rezervelor din raportul de audit privind informațiile financiare istorice. |
| B.4 | Dacă se întocmesc previziuni sau o estimare a profitului, se precizează cifra. |
| B.5 | Ratingul atribuit emitentului sau titlurilor sale de împrumut, la cererea acestuia sau cu colaborarea sa în procesul de atribuire a ratingului. |

**Secțiunea C –  Valori mobiliare**

|  |  |
| --- | --- |
| **Element** | **Cerință de publicitate** |
| C.1 | O descriere a tipului și categoriei obligațiunilor care fac obiectul ofertei publice, inclusiv orice număr de identificare al acestora, dacă e cazul. |
| C.2 | Moneda în care s-a făcut emisiunea. |
| C.3 | O descriere a tuturor restricțiilor impuse asupra liberei transferabilități a obligațiunilor. |
| C.4 | O descriere a drepturilor conexe obligațiunilor, inclusiv ”clasificarea datoriei publice” și  inclusiv ”privilegii şi restricții” aplicabile acestor drepturi. |
| C.5 | **Suplimentar la C.4, după caz :**  - rata nominală a dobânzii;  - data de la care se calculează dobânda și scadențele dobânzii;  - în cazul în care rata dobânzii nu este fixă, se descriu elementele subiacente pe baza cărora se calculează;  - data scadenței și o descriere a modalității de amortizare a datoriei, inclusiv a procedurilor de rambursare;  - randamentul;  - prețul de vânzare, dacă e diferit de valoarea nominală;  - numele reprezentantului deținătorilor de obligațiuni. |
| C.6 | **Suplimentar la C.5 :**  În cazul în care plata dobânzilor generate de valoarea emisă este corelată cu un instrument derivat (mai multe instrumente derivate), se furnizează explicații clare și exhaustive care să permită investitorilor să înțeleagă modul în care valoarea investiției lor este influențată de cea a instrumentului (instrumentelor) subiacent(e), în special în cazul în care riscurile sunt evidente. |
| C.7 | Se indică dacă obligațiunile oferite fac sau vor face obiectul unei solicitări de admitere la tranzacționare, în vederea distribuirii lor pe o piață reglementată sau pe piețe echivalente, caz în care se indică piețele în cauză. |

**Secțiunea D – Riscuri**

|  |  |
| --- | --- |
| **Element** | **Cerință de publicitate** |
| D.1 | Informații de bază privind riscurile principale care sunt specifice emitentului. |
| D.2 | Informații de bază privind riscurile principale care sunt specifice obligațiunilor emise. |

**Secțiunea E –  Oferta**

|  |  |
| --- | --- |
| **Element** | **Cerință de publicitate** |
| E.1 | O descriere a condițiilor ofertei. |
| E.2 | O descriere a tuturor intereselor care ar putea influența emisiunea/oferta, inclusiv a celor conflictuale. |
| E.3 | Estimarea cheltuielilor percepute de la investitor de către emitent sau ofertant. |